google/wiki40b huggingface dataset:
על-ענק כחול

על-ענק כחול הוא כוכב על-ענק הנמצא בחלקה העליון של דיאגרמת הרצשפרונג-ראסל, כלומר דרגת הבהירות של על-ענק כחול היא I והסיווג הספקטרלי שלו הוא O-B. כוכבים אלו הם בעלי טמפרטורת פני שטח חמה במיוחד בין 20,000 ל-50,000 קלווין והם הכוכבים החמים ביותר והבהירים ביותר שנתגלו עד כה. הכוכב ריג'ל מקבוצת הכוכבים אוריון, הוא דוגמה לעל-ענק כחול.

התפתחות

כוכב על-ענק כחול הוא כוכב מסיבי עם מסה של 10 - 50 מסות שמש שנמצא בסוף התפתחותו ומסיבה כלשהי תהליכי ההיתוך הגרעיני שבו הואטו. כתוצאה מכך הכוכב התכווץ לרדיוס של עשרות רדיוסי שמש (בהשוואה לרדיוס של מאות רדיוסי שמש בעל-ענקים אדומים), שטח פניו הצטמצם, אך כמות האנרגיה הנפלטת ממנו לא קטנה בהרבה כך שטמפרטורת פני השטח שלו עלתה בהרבה. כוכב על-ענק אדום עשוי להפוך באופן זה לעל-ענק כחול כאשר בזמן המעבר הוא עובר דרך הסוגים הספקטרלים השונים כעל-ענק צהוב וכעל-ענק לבן. אם תהליכי ההיתוך הגרעיני מאיצים שוב, הכוכב יכול להפוך בחזרה לעל-ענק אדום כשהוא שוב עובר דרך אותם סוגים ספקטרלים וחוזר חלילה.
על-ענק כחול מתאפיין ברוח שמש מהירה ודלילה לעומת רוח שמש איטית וצפופה של על-ענקים אדומים. מכיוון שעל-ענק כחול היה בעברו על-ענק אדום, רוח השמש המהירה שלו מתנגשת ברוח השמש האיטית והדחוסה שנפלטה בשלב העל-ענק האדום ודוחסת אותה ליצירת מעטפת גז דקה ודחוסה. אם הכוכב עובר מספר מחזורי מעבר בין על-ענק אדום ועל-ענק כחול, יווצרו מספר מעטפות כאלו זו בתוך זו. כמעט לכל על-ענק כחול שנצפה עד כה  יש לפחות מעטפת אחת כזאת, מה שמרמז שעל-ענקים כחולים נוצרים בדרך כלל מעל-ענקים אדומים.
בשל מסתו הגבוהה תוחלת חייו של על-ענק כחול היא קצרה למדי - בין מיליוני שנים לעשרות מיליוני שנים בלבד שבסופן הכוכב צפוי להתפוצץ כסופרנובה. על-ענקים עם מסה נמוכה יחסית, סביב 10 מסות שמש עשויים לאבד מספיק מסה בתהליכי ההתרחבות וההתכווצות ולסיים את חייהם כננס לבן נדיר שעשוי מחמצן ומניאון. בעבר היה מקובל להניח שרק על-ענקים אדומים הופכים לסופרנובות, כך שעל-ענקים כחולים יהפכו תמיד לעל-ענקים אדומים לפני סוף חייהם. הנחה זו נסתרה כאשר סופרנובה 1987A נוצרה ישירות מעל-ענק כחול. מכיוון שמוצאים כיום הרבה יותר על-ענקים אדומים מאשר על-ענקים כחולים וכמעט כל אירועי הסופרנובה נוצרו מעל-ענקים אדומים, סביר להניח שכוכבים על-ענקים נמצאים רוב הזמן במצב של על-ענק אדום ורק חלק קטן מהזמן כעל-ענק כחול. שכיחותם הגדולה יחסית בין הכוכבים הבהירים בשמים נובעת מבהירותם המוחלטת הגדולה כך שניתן לראותם גם ממרחקים גדולים מאוד.
יחסי גרמניה–וייטנאם

חטיפת טרינג סואן תאן

ב-2017, טרינג סואן תאן, לשעבר חבר המפלגה הקומוניסטית ואיש עסקים, אשר הואשם בשחיתות, נחטף בחשאי בברלין על ידי קבוצה סוכנים וייטנאמים בגרמניה. בתגובה, גרמניה האשימה את וייטנאם על "הפרת זכויות טריטוריאליות של גרמניה" והורתה על גירוש של מספר חברי הסגל הדיפלומטי הווייטנאמי בגרמניה. גרמניה גם השעתה את כניסתם של עובדים וייטנאמים לגרמניה כדי להתחיל בחקירה. אף על פי שהמתחים פחתו, הממשל הגרמני נשאר בספק וחוסר אמון כלפי עמיתיהם הווייטנאמים, ולפעמים נאמר כי החטיפה הייתה הגורם שהביא לחוסר האמון.

הסכמים

באוקטובר 2011, קנצלרית גרמניה אנגלה מרקל וראש הממשלת וייטנאם Nguyễn Tấn Dũng חתמו על "הצהרת האנוי", הקמת שותפות אסטרטגית בין גרמניה לוןייטנאם שנועדה לחזק פוליטית, כלכלית ותרבותית יחסי ופיתוח שיתוף פעולה.

יחסים כלכליים

וייטנאם נמצאת בתהליך של אשרור הסכם סחר חופשי עם האיחוד האירופי, אשר כולל את גרמניה, הכלכלה הגדולה ביותר באירופה. ב-2016, הסחר בין שתי המדינות היה שווה $10.3 מיליארד דולר.

שיתוף פעולה בחינוך

האוניברסיטה הוייטנאמית-גרמנית נפתחה בהו צ'י מין סיטי בספטמבר 2008.
ארכאולוגיה של אנגליה האנגלו-סקסונית

אתרי קבורה

פרק זה לוקה בחסר. אנא תרמו לוויקיפדיה והשלימו אותו.

מטבעות

פרק זה לוקה בחסר. אנא תרמו לוויקיפדיה והשלימו אותו.

צלבי אבן

פרק זה לוקה בחסר. אנא תרמו לוויקיפדיה והשלימו אותו.

סוטון הו

פרק זה לוקה בחסר. אנא תרמו לוויקיפדיה והשלימו אותו.

התיבה הפרנקית

פרק זה לוקה בחסר. אנא תרמו לוויקיפדיה והשלימו אותו.

סאקס באגנות

פרק זה לוקה בחסר. אנא תרמו לוויקיפדיה והשלימו אותו.
יובל אשכנזי (כדורגלן)

קריירה

אשכנזי החל לשחק כדורגל במחלקת הנוער של הפועל רמת גן, וב-31 ביולי 2010 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד למכבי פתח תקווה בגביע הטוטו. אשכנזי המשיך לשחק בקבוצת הנוער ובשנתיים הבאות לא שותף במשחקי הליגה של הקבוצה הבוגרת, ובקיץ 2012 הושאל לקבוצת הפועל אזור מליגה א'. ב-14 בספטמבר 2012 ערך אשכנזי את הופעת הבכורה שלו בקבוצה, כשנכנס כמחליף בניצחון 1–0 על מכבי עמישב פתח תקווה. ב-16 בנובמבר 2012 הבקיע את שער הבכורה שלו בקריירה, בניצחון 5–0 על מ.ס. שיכון המזרח במסגרת גביע המדינה.
את עונת 2013/2014 התחיל אשכנזי בהפועל אזור בליגה א' דרום, ובינואר 2014 עבר למכבי עירוני קריית מלאכי מאותה הליגה. ב-7 בפברואר 2014 הבקיע את שער הבכורה שלו בקבוצה, בהפסד 1–3 להפועל אזור. שבוע לאחר מכן כבש צמד בניצחון 2–0 על מכבי באר שבע, ובסך הכל הבקיע ארבעה שערים במדי הקבוצה עד תום העונה. בקיץ 2014 הצטרף אשכנזי להפועל כפר שלם מליגה א' דרום, במדיה כבש שער אחד ב-22 הופעות ליגה. בקיץ 2015 חזר אשכנזי לקדנציה שנייה בהפועל אזור, ואת עונת 2015/2016 סיים כמלך שערי הקבוצה עם תשעה שערי ליגה ועוד שער בגביע המדינה. ב-20 ביולי 2016 חזר אשכנזי לקדנציה שנייה בהפועל כפר שלם, ובעונת 2016/2017 כבש במדיה שבעה שערים ב-32 הופעות ליגה.
ב-5 ביולי 2017 חתם אשכנזי לשלוש עונות בבני יהודה תל אביב מליגת העל. ב-13 ביולי 2017 ערך את הופעת הבכורה שלו בקבוצה, בתיקו 1–1 נגד א.ס. טרנצ'ין במסגרת מוקדמות הליגה האירופית. שבוע לאחר מכן הבקיע את שער הבכורה שלו בקבוצה, בניצחון 2–0 במשחק הגומלין. ב-23 בספטמבר 2017 ערך אשכנזי את הופעת הבכורה שלו בליגת העל, בתיקו 1–1 נגד הפועל עכו. ב-10 בפברואר 2018 הבקיע את שער הבכורה שלו בליגת העל, בניצחון 2–1 על מכבי פתח תקווה, ואת עונת 2017/2018 הוא סיים עם שני שערים ב-26 הופעות בליגת העל. בעונת 2018/2019 כבש אשכנזי ארבעה שערי ליגה, והיה לו חלק חשוב בזכייתה של הקבוצה בגביע המדינה, כאשר הבקיע את שער הניצחון בחצי הגמר מול מכבי תל אביב, וכן כבש את השער המכריע בבעיטות ההכרעה במשחק הגמר מול מכבי נתניה.
ב-20 ביוני 2019 חתם אשכנזי במכבי חיפה. ב-11 ביולי ערך את הופעת הבכורה שלו ואף כבש את שער הבכורה שלו במועדון, בניצחון 2–0 על מורה הסלובנית בליגה האירופית, ובמשחק הגומלין שנערך שבוע לאחר מכן כבש צמד בניצחון 3–2.
סטנלה מפוספסת

דפוסי התנהגות

כמו דולפינים אחרים מסוגו, הסטנלה המפוספסת נע בקבוצות גדולות, כ-100 פרטים בקבוצה. בים התיכון ובאוקיינוס האטלנטי תיתכנה קבוצות קטנות יותר. לפעמים הם מתערבים בקבוצות של הדולפין המצוי. כמו כל דולפין, גם הסטנלה מסוגלים לבצע תרגילי אקרובטיקה, כמו פריצה מהמים וקפיצה לגובה מעל פני המים. לפעמים הם מתקרבים לספינות באוקיינוס האטלנטי ובים התיכון, דבר שהוא פחות אופייני במקומות אחרים, במיוחד באוקיינוס השקט, שם הם ניצודו בעבר בכמויות גדולות. הסטנלה המפוספסת ניזון מדגים קטנים ודיונונים.
מין זה ידוע ברגישותו הגבוהה לעקה (stress), דבר המקטין במידה ניכרת את סיכויי ההצלה של פרט שהוחף בעודו בחיים. לחופי ישראל הגיעו בשנים האחרונות מספר פרטים חיים ממין זה, אבל למרות ניסיונות אישוש של מתנדבי מחמל"י, אף אחד מניסיונות אלה לא צלח.
גאורגית יהודית

השפעת הלשון הארמית

במאות האחרונות לפני הספירה, ובמאות הראשונות לספירה, הייתה הארמית לשון בינלאומית בכמה ארצות במזרח, וכן בין הלשונות הנפוצות ביותר בגאורגיה. נראה שהיו אלה היהודים שהגיעו מבבל שתרמו לזה. דוברי הארמית החדשה, נוצרים ויהודים, הגיעו לגאורגיה מפרס וארמניה, ועד היום מתגוררים בטביליסי, מצחתה וגורדבאני. בין דוברי שפה זו הם יוצאי כורדיסטן האיראנית ויוצאי ארמניה.

ניבים בגאורגית-יהודית

ניתן להבחין בשלושה ניבים נפרדים של לשון הדיבור מזרחי, מערבי ודרומי, שנבדלים גם בשפה הגאורגית.

הניב המערבי (אימרולי)

במערב גאורגיה רווח הלהג של "אימֶרוּלי" (מאזור אימרתי), כנראה בשל הריכוז הגבוה של יהודים במחוז אימרתי, בעיקר בכותאיסי ובקולאשי, בנדזה, ואני, סוג'ונה, צחאקאיה, סוחומי ועוד.

רצ'ולי

תושבי העיר אוני אף הם במערב גאורגיה מדברים בלהג שהוא בהשפעת הרַצ'וּלי (על שם המחוז ההיסטורי רצ'ה). היבדלות שפתם נובעת כנראה בעקבות מקומם בהרי רצ'ה הגבוהים.

הניב המזרחי (כארתלורי)

הלהג הגאורגי בעל ההשפעה הרבה ביותר, ה"כארתלוּרי" (על שם מחוז כארתלי), להג שהוא היסוד לגאורגית הספרותית מן המחצית השנייה של המאה ה-19 ואילך. ממנו נצמח הניב היהודי המזרחי ונפוץ בערים: צחינוואלי, גורי, סוראמי, כארלי ועוד. בקאחתי, שהוא המחוז המזרחי ביותר של גאורגיה, ישבו היהודים בימי הביניים בערים: בודבה, אוריית אובני (אורבניסי), שילדה ועוד. אולם לאחר מכן התדלדלה האוכלוסייה היהודית במחוז.

הניב הדרומי

הניב הנפוץ בדרום גאורגיה, סמוך לגבול עם טורקיה, על בסיס הלהגים: "מֶסחוּרי" (מסחתי), ו"גַ'וואחוּרי" (ג'וואחתי), וכן בהשפעת הטורקית והארמנית, ומידה מסוימת של ספרדית יהודית ניב זה היה נהוג בערים: אחלציחה, אצקורי, אבסתומני. 
באזור גוריה שבה שולט הלהג הגוּרוּלי לא חיו יהודים בתקופה האחרונה, ולכן השפעת הלהג על שפתם של יהודי גאורגיה אינה מורגשת.
נוריה ויטל

ביוגרפיה

נריה ויטל נולדה בחדרה בוגרת מגמת תיאטרון בבית הספר הדמוקרטי בחדרה, אחותו הקטנה של השחקן ידידיה ויטל.
בשנים 2007 -2010 גילמה את עלמה בן עמי בסדרת הנוער האי לצד יון תומרקין, אביגיל הררי ועוז זהבי.
בשנת 2008 שיחקה בסרט הקולנוע במקבץ סרטים קצרים ששואל את השאלה הגורלית מה הומואים חושבים על לסביות ולהפך?
בשנת 2010 שיחקה בסרט חמץ בתפקיד ראשי איילה.
בשנת 2016 שיחקה בסרט 90 דקות המלחמה בתפקיד מדריכה.
נחל

נחלי ארץ ישראל

נחלי ישראל מתחלקים לשתי קטגוריות גאוגרפיות עיקריות. רובם המוחלט של הנחלים זורם בכיוון מזרח-מערב / מערב-מזרח ואילו מספר מצומצם של נחלים זורם בכיוון צפון-דרום ולהפך.
הגורם המרכזי לכך שהרוב המוחלט של הנחלים זורם בכיוון מזרח-מערב הוא העתקי המשנה הרבים של השבר הסורי אפריקאי המרכזי. במרכז ההעתק המרכזי זורם הנחל המרכזי ביותר (הירדן) שכיוון זרימתו הוא צפון דרום, הכיוון ההפוך לכיוון תנועת הלוחות, מכיוון שנוצר בקע רחב מאוד (הבקע הסורי-אפריקני) שבמרכזו נמצא ערוץ נחל המרכז את אגן הניקוז של שטח הבקע. משום כך נוצרו מספר רב של העתקי משנה שכיוונם הפוך לכיוון ההעתק המרכזי, ובתהליך דומה נוצרו נחלים רבים בכיוון הנגדי להעתק, מזרח-מערב.
כביש מספר 89

רקע

בוחבוט נחשב להבטחה גדולה בתחילת שנות התשעים. הוא היה חלק מלהקת פיקוד הדרום ולאחר השחרור כיכב במחזמר "שיער". האלבום לא הצליח מבחינה מסחרית והיווה, למעשה, את סיום הקריירה של בוחבוט כזמר. בראיונות שנתן הסביר את הכשלון בכך שסמך על הפקה ולא היה מעורב  מספיק בקביעת התכנים.
שיר הנושא של האלבום צעד במשך שבועים במצעד הפזמונים של רשת ג' ובשיאו הגיע למקום ה-22.
ימ"ס

קבלה ליחידה

כדי להתקבל לימ"ס על המועמד לסמן בשאלון העדפות את משמר הגבול (מג"ב) כאפשרות המועדפת ביותר, ואם נתוניו ימצאו מתאימים, יקבל המועמד זימון לשרת במשמר הגבול, המועמד יתחיל את הטירונות ובסופה יוכשר כרובאי 05 כעבור ארבעה חודשים. לאחר שהמועמד הוכשר בטירונות, עליו לבקש זימון לגיבוש, אם קיבל תשובה חיובית, וגם עבר את הגיבוש בהצלחה, הוא מקבל זימון לקורס לוט"ר ימ"ס. לאחר הקורס ישנה עוד "השלמה יחידתית" התלויה ביחידה אליה הגיע הלוחם (איו"ש, י-ם או 617), ההשלמה היחידתית נמשכת כשלושה חודשים וחצי. 
כיום הקורס ליחידת ימ"ס כולל העלאת הלוחם לרובאי 07, בנוסף הלוחם בסוף ההכשרה יכול לצאת לקורס מכי"ם סיירות (להיות מוכשר כמ"כ לאחר חודש וחצי של קורס - קורס מזורז) וכשיעבור בהצלחה יהיה רובאי 08.
הקורס אורך כ 5 חודשים ולאחר מכן הלוחם עובר השלמת יחידה לפי האזור שהלוחם יגע אליו בסוף הקורס.
אום א-ריחאן

שם היישוב

משמעות שם היישוב "אם הריחן" - צמח התבלין ריחן מצוי (בזיליקום) בערבית.

היסטוריה

הכפר שוכן על שרידי יישוב מהתקופה ההלניסטית והתקופה הרומית בארץ ישראל שהשתמרו במצב טוב עד המאה ה-20. האתר נסקר לראשונה בידי הקרן לחקר ארץ ישראל בשנת 1882 ונמצאו בו שרידי מבנים בנויים אבני גזית מהוקצעות ומסותתות ומגדל שמירה. בשנת 1968 נסקר שוב במסגרת סקר הר מנשה. בסקר זה מתוארת חירבת אום א-ריחן כאתר שגודלו שלושים דונם, אשר השתמרו בו שרידי מבנים, מודגשת הבניה המסיבית ומבני מאוזוליאום הרוסים בקרבת האתר שבאחד מהם נראים שני סרקופגים. בשנת 1969 ערך הארכאולוג זאב ייבין חפירת הצלה בשני מבנים בשולי האתר. במסגרת זו נחפרו המאוזוליאום וכן מבנה קבורה גדול ומפואר. באתרים אלו נמצאה קרמיקה מהמאות השלישית הרביעית לספירה.
היישוב הנוכחי הוקם, בסוף המאה ה-19 על ידי תושבי יעבד כיישוב חקלאי עונתי והפך יישוב קבע ב-1922. במפקד 1922 שנערך על ידי שלטונות המנדט הבריטי, הייתה אוכלוסיית הכפר 26 מוסלמים. מאחר שהאזור היה מאוכלס בדלילות שרד בו שטח בן 20,000 דונם ובו יער טבעי, וממשלת המנדט הכריזה עליו בתור שמורת יער. השמירה על היער נאכפה בצורה קפדנית, הוקם בית שומר בלב היער ונאסרה רעיית צאן וכריתת עצים (איסור שנאכף גם בתקופת השלטון הירדני).
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות של 1949, עבר משליטה בריטית לירדנית.

לאחר 1967

במלחמת ששת הימים, גדוד 25 בפיקוד סא"ל לוי מן מחטיבת ברק נע בציר ערערה - עין אל סחלה - יעבד, כבש את הכפר והוא עבר משליטה ירדנית לישראלית.
מאחר שהקרקעות באזור יער ריחן הוכרזו כשמורת טבע עוד בימי המנדט הבריטי הן הוכרזו בידי צה"ל כאדמות מדינה והוקצו להקמת התנחלויות.
בספטמבר 1977, החלה הקמתה של היאחזות נח"ל "ריחן" מדרום לכפר על ידי גרעין של השומר הצעיר ביוני 1979 אוזרחה ההיאחזות והפכה למושב שיתופי ריחן. התנועה המיישבת בו הייתה תנועת העובד הציוני.
אחר כך הוחלט על הקמת שני יישובים נוספים שנקראו תחילה "ריחן ב'" ו"ריחן ג'". הממשלה אישרה את התוכנית למרות התנגדותו של סגן ראש הממשלה יגאל ידין לתוכנית. ראשוני המתיישבים, עולים מהקווקז, נכנסו ל"ריחן ב'" בינואר 1981, לאחר כשנה של עבודת הקמה שכללו פריצת דרכים וישור השטח הטרשי שבלב יער ריחן. בהמשך הוקמו גם ההתנחלויות הסמוכות שקד, חיננית וטל מנשה בחלקים אחרים של היער.
בעקבות הסכמי אוסלו הוגדר הכפר כשטח C. מאז 1967 רשויות התכנון במנהל האזרחי סירבו לתת ליישוב היתרי בנייה, בטענה שבנייה במקום סותרת את ייעוד הקרקע כשמורת יער (אותה שמורת יער שבה נבנו ההתנחלויות הסמוכות), אך רק 1991 הוכרז שטח של 2,673 דונם כשמורה. מאז צווי הריסה הוצאו לכל הבתים שנבנו בכפר, אף על פי שנבנו על אדמה פרטית בבעלות התושבים. במרץ 2010 נחתם "הסכם חכירה" ל-50 דונם לצורכי נטיעה, תמורת שקל אחד לשנה, לתקופה של 25 שנה, בין החטיבה להתיישבות לבין קצין במינהל האזרחי ותושב התנחלות ריחן. 50 הדונם שכלולים בשטח של 3,500 דונם שמסר הממונה על הרכוש הנטוש והממשלתי במינהל האזרחי לחטיבה להתיישבות בשנת 1994. ב-1995 החטיבה להתיישבות העניקה לאגודת מתיישבי ריחן רשות שימוש בשטח. תושב הכפר עבד אל קאדר קבהא שטען לבעלות על חלק מהקרקע הגיש עתירה לבג"ץ וזכה בעתירה.
יצחק מאיר (זמר)

ביוגרפיה

יצחק מאיר הוא בנו של הרב אליאב מאיר, ונכדו של אהרן מאיר, לשעבר מנכ"ל בנק המזרחי. אמו זיוה מאיר היא בתם של הרב שלמה ויהודית קוק. גדל במושב גמזו, שם שימש אביו כרב היישוב. אחיו הוא העיתונאי ואיש התקשורת ידידיה מאיר וגיסתו היא כתבת חברת החדשות של ערוץ 2, העיתונאית סיון רהב-מאיר. יצחק נשוי לתמר והתגורר בעבר בשכונת רחביה בירושלים, כיום גר בפרדס חנה.
למד במוסדות חינוך חרדיים. בבית הספר היסודי ת"ת יסודות, בישיבה קטנה למד בישיבת "חכמת שלמה" ברחובות, ובישיבה גדולה למד בישיבת חברון ולאחר מכן בישיבת מיר שבבית ישראל בה למד כחמש שנים.
ב-2005 התגייס לצה"ל כלוחם בחטיבת הנח"ל ולחם במלחמת לבנון השנייה.
אחר שיחרורו מצה"ל למד בבית המדרש "בית מורשה" בירושלים ובאוניברסיטה הפתוחה לתואר B.A במדעי החברה והרוח. בשנת 2008 החל להעביר שיעורים וסדנאות ב'מרכז שורשים', 'רשימו', ב'מנורה 8' בירושלים, ב"המקום" בתל אביב, "פנימה" ברמת גן ובמסגרות לא פורמליות נוספת ללימודי היהדות ברחבי הארץ.
יצחק מאיר משלב בהופעותיו תוכן חסידי וערכי, עם מוזיקה ושירים מחצרות חסידים. בהופעות אלו שיתף יצחק פעולה עם מגוון אמנים מרחבי הקשת הישראלת: קובי אפללו, מוסא ברלין, חיליק פרנק, ג'קי לוי, חזקי סופר, ישי לפידות ועוד.
יולי 2015 - גייס בהצלחה פעם שנייה בהדסטארט עבור הפקת האלבום "מלווה-מלכה", אליו חברו יונתן רזאל, חכם דוד מנחם וליפא שמלצר עם רביעיית כלי מיתר, מקהלת ילדים ועוד. בהגדרתו, האלבום החדש מנסה בעצם לשמר את אווירת השבת גם ביומיום של המשך השבוע.

על המסך

משנת 2014 מנחה יצחק תוכנית טלוויזיה בשם "בא בזמן" בערוץ מאיר ובה הוא דן ומספר על ענייני השעה והזמן.
קורבן יולדת

קורבן יולדת הוא קורבן שהובא על ידי יולדת לבית המקדש, בזמן שהיה קיים. קורבן היולדת מאפשר לאשה לאכול בשר קורבן, או להיכנס אל בית המקדש, דברים שאסורים לה משעה שילדה. קורבן היולדת מובא 40 יום לאחר לידת בן, ו-80 יום לאחר לידת בת. הקורבן מתחלק לשני חלקים - עולה וחטאת. לקורבן העולה מביאה האשה כבש בן שנה, ואם היא ענייה, היא מביאה תור או בן יונה. לקורבן החטאת מביאה האישה תור או בן יונה, בין ענייה ובין עשירה.

קורבן יולדת במקרא

קורבן היולדת מפורט בתחילת פרשת תזריע (ספר ויקרא, פרק י"ב, פסוקים א'-ח'):
וּבִמְלֹאת יְמֵי טָהֳרָהּ, לְבֵן אוֹ לְבַת, תָּבִיא כֶּבֶשׂ בֶּן-שְׁנָתוֹ לְעֹלָה וּבֶן-יוֹנָה אוֹ-תֹר לְחַטָּאת, אֶל-פֶּתַח אֹהֶל-מוֹעֵד אֶל-הַכֹּהֵן.

וְהִקְרִיבוֹ לִפְנֵי ה' וְכִפֶּר עָלֶיהָ, וְטָהֲרָה מִמְּקֹר דָּמֶיהָ: זֹאת תּוֹרַת הַיֹּלֶדֶת, לַזָּכָר אוֹ לַנְּקֵבָה.
וְאִם-לֹא תִמְצָא יָדָהּ דֵּי שֶׂה--וְלָקְחָה שְׁתֵּי-תֹרִים אוֹ שְׁנֵי בְּנֵי יוֹנָה, אֶחָד לְעֹלָה וְאֶחָד לְחַטָּאת, וְכִפֶּר עָלֶיהָ הַכֹּהֵן וְטָהֵרָה.

חטאת היולדת

על קורבן החטאת שמביאה היולדת ישנה שאלה מפורסמת. וכי מה חטאה היולדת שעליה להביא קורבן הבא בדרך כלל על חטא?
לשאלה זו הוצעו תשובות שונות.
התלמוד הבבלי
במסכת נדה, דף ל"א, עמוד ב' מבאר: "שאלו תלמידיו את רבי שמעון בן יוחי: מפני מה אמרה תורה יולדת מביאה קרבן? אמר להן: בשעה שכורעת לילד, קופצת ונשבעת שלא תזקק לבעלה, לפיכך אמרה תורה תביא קרבן".
מיד מגיעה העמדה האחרת:
"מתקיף לה רב יוסף: והא מזידה היא ובחרטה תליא מילתא ועוד קרבן שבועה בעי איתויי".

לפי המדרש, קורבן החטאת בא לסמל את גדלות האל, ולעומתו את קטנות האדם, הבאה לידי ביטוי בלידה.
הרד"צ הופמן מסביר כי את קורבן החטאת מביאים כל אלה שהיו מרוחקים בבית המקדש, ובכללם היולדת.
הלא נודע (אלבום)

רקע

הלא נודע התאפיין ב"חזרה למקורות" - סגנון רוקנ'רול קלאסי משנות השישים, כששיר הנושא הופך לאחד הלהיטים הגדולים של הרוק הישראלי בשנות התשעים ומלווה בוידאו-קליפ מושקע.
אלבום זה מכיל שירים מסגנונות שונים: מרוקנ'רול, שבולט בשיר "אמרתי לה לבוא", דרך מוזיקה ערבית, שהופיעה ב"שובו של התמנון" ועד לדקלום, שהופיע בשיר "שיט בנהר קינג ג'ורג'". 
הקטע האינסטרומנטלי "שובו של התמנון", שמאופיין במוזיקה ערבית, מזכיר מאוד את היצירה "התמנון האיטר" שכתב סנדרסון בשנות ה-70 וביצעה להקת כוורת באלבומה פוגי בפיתה, ושמו מתייחס לכך בהתאם. זהו האלבום הראשון שבו משתף סנדרסון פעולה עם הגיטריסט כפיר בן ליש, שמלווה אותו עד היום.
רוב המבקרים (ובהם יואב קוטנר) תיארו את האלבום כאלבום הטוב ביותר שסנדרסון יצר. סנדרסון עצמו אומר כי זהו האלבום שהכי עיצב אותו מבחינה מוזיקלית.
מצד חשביהו

מצד חשביהו הוא אתר ארכאולוגי ובו מצודה בנויה מאבני גזית, מהמאה ה-7 לפנה"ס, כנראה מימי יאשיהו, מלך יהודה. המבנה התגלה במקרה ונחפר בשנת 1960 על ידי יוסף נוה מטעם אגף העתיקות והמוזיאונים והחברה לחקירת ארץ-ישראל ועתיקותיה. במקום נמצאו מספר רב של חרסים הכוללים כתובות (אוסטרקונים) ביניהם אחד עליו הופיע השם חשביהו בן יא[...], מכאן נגזר כינויו של המצד.
המצד נמצא על גבעת כורכר ובגבול גבעות החול בצד "דרך החוף", מדרום לקיבוץ פלמחים ולתל יבנה-ים. המצודה משתרעת על שטח של 6 דונם, בצורת האות "ר", בהתאם לתוואי השטח. היא כוללת שער מבוצר מכורכר, חדרי משמר, מגדלים, שורות אחדות של בתים וביניהם רחובות, וכן חצר ציבורית גדולה.
על פי הערכת החוקרים, ננטש המצד בשנה שבה יאשיהו ניגף בפני פרעה נכו מלך מצרים במגידו (609 לפנה"ס). מצרים שלטה בדרך הים המקראית המובילה מצפון הארץ לדרומה דרך שפלת החוף ולכן, אין להניח כי הייתה לממלכת יהודה אפשרות להחזיק  מצד באזור מעבר בעל חשיבות אסטרטגית.
באתר נמצא אוסטרקון הידוע בכינויו מכתב הקוצר - מכתב של הַ"קּוֹצֵר" בשדהו לממונה הממלכתי, שר הצבא במקום, הזועק לצדק כנגד עוול שנעשה לו (ראו להלן). האוסטרקון נמצא כיום במוזיאון ישראל.

החפירות במקום

בחפירות שנערכו במקום התגלו בחדרי המשמר ששה אוֹסְטְרָקוֹנִים, שברי חרס, הכתובים בדיו בכתב עברי עתיק. באוסטרקונים מופיעים שמות כמו חשביהו, שעל שמו המצד, הושעיהו וכן (ע)בדיה.
התגלו במצד גם חרסים מסוף המאה ה-7 לפנה"ס, מדויק יותר - ההערכה היא בין 639 לפנה"ס - 609 לפנה"ס.  בין החרסים התגלתה קרמיקה יוונית מהסוג "wild goat style". ומכאן ההשערה כי איוש המצד היה על ידי סוחרים או חיל עזר של שכירים שהגיעו לארץ מאיי יוון. האחרונים פעלו גם תחת השלטון המצרי וייתכן גם תחת שלטון יאשיהו מלך יהודה. כן נמצאו במקום  שרידים מהתקופה הכנענית פיניקית.

מכתב הקוצר

האגרת כתובה בכתב העברי הקדום, בכתיב חסר, ללא אותיות סופיות וללא פיסוק (למעט סימני הפרדה בין המילים, הפזורים באופן לא עקבי). הכתיבה בדיו, והיא השתמרה טוב למדי. לפי הכתוב באוסטרקון נראה כי המחזיק בשדה, ה"עבד" - נתין, אריס או עבד ממש - מתלונן בפני הממונה הממלכתי, אולי שר הצבא - מפקד המצד - על המפקח על המיסים, הושעיהו בן שבי, אשר עיקל את בגדו היחידי כנגד חוב שלא ברור מהו (ייתכן שלא מלא את מכסתו). לטענת המתלונן העיקול אינו מוצדק ואף חבריו לעבודה יכולים להעיד על כך. לפיכך, הוא מבקש לקבל בחזרה את בגדו.
מרצדס-בנץ O404

"מרצדס-בנץ O404" בישראל

חברת אגד הישראלית רכשה אוטובוסים מדגם זה. 
בשנת 1990 נרכש "מרצדס-בנץ O404" נסיוני שפעל בעיקר בקווים הבין עירוניים ובהמשך בקו תל אביב- רמלה.
אוטובוס זה שירת באגד 15 שנה ונמכר לבסוף לחברה פרטית-אסיה טורס מפרדס חנה.
על בסיס אוטובוס זה, נרכשו מחברת מרצדס שלדות (גבוהות) של דגם "מרצדס-בנץ O404" להרכבה בישראל.
Lodger

הפקה

Lodger הוקלט ברובו במהלך מסע ההופעות העולמי שערך בואי בשנת 1978 יחד עם בריאן אינו וקבוצת הנגנים שניגנה גם באלבומי הטרילוגיה. במסע זה החליף את הגיטריסט רוברט פריפ, בחברו לעתיד של פריפ להרכב הבא של להקת קינג קרימזון מ-1981 - אדריאן בילו שניגן עד אותה העת במסע ההופעות של פרנק זאפה. עבודתו של בילו באלבום נחשבת לעבודה הניסיונית ביותר שהוקלטה ליצירה זו. 
בשונה משני חלקיה הראשונים של הטרילוגיה, בהם מחצית משירי האלבום היו קטעים אינסטרומנטלים, הרי שב-Lodger הוזנח הרעיון ביוזמתו של בואי שהוסיף מילים לשירים שהולחנו.
האלבום מחולק למעשה לשני חלקים: חלקו הראשון מתאפיין בשירים המושפעים מסגנונות ממוזיקת העולם (ובכך מהווים המשך ישיר לקטע הסוגר את האלבום Heroes - ""The Secret Life of Arabia", וחלקו השני של האלבום מתאפיין בשירים בעלי אופי מערבי יותר. השיר "Red Sails" מתאפיין בצליל אמביינט תעשייתי שהושפע מהרכב מוזיקלי גרמני בשם Neu!. השיר "Boys Keep Swinging" היה הסינגל הראשון שיצא לאלבום (הגיע למקום 7 במצעדים) ולווה בקליפ פרובוקטיבי בו נראה בואי בבגדי נשים. השיר מתאפיין בצליל בסגנון הפאנק. בשיר זה נעשה ניסיון של חילופי תפקידים ונגן הגיטרה קרלוס אלומר ניגן על התופים בעוד נגן התופים דניס דייוויס ניגן בבס. לשיר זה ישנם אותם אקודרים בדיוק, רק בסדר שונה, כמו לשיר אחר באלבום "Fantastic Voyage" (שזה האחרון זכה לגרסה עברית בשנת 2004 על ידי הזמר נועם רותם).

עטיפת האלבום

את עטיפת האלבום עיצב אמן הפופ הבריטי דרק בושיר. העטיפה מציגה משני צידי האלבום את כל גופו של בואי, כשהוא נראה כקורבן של תאונה כשאפו שבור. בפנים האלבום ניכללו אזכורים לציורו של אנדראה מנטניה בו מוצגת גופתו של ישו, וצילום גופתו של המהפכן והמנהיג הקובני ארנסטו צ'ה גווארה. צילומים אלו לא ניכללו במהדורת האלבום שיצאה בשנת 1991.

ביקורות

Lodger זכה לביקורות חלשות בקרב מבקרי המוזיקה עם יציאתו. מבקר המוזיקה של המגזין רולינג סטון כתב: זוהי עבודתו החלשה ביותר... ונראה כי נועד להעביר את הזמן".
האלבום הגיע למקום ה-4 במצעדי המכירות בבריטניה, ולמקום ה-20 בארצות הברית. לאחר הוצאת האלבום, טענו מבקרי המוזיקה של המגזין NME כי Lodger יזדקק לזמן כדי שערכו יוערך נכונה, ובעקבות כך הוא עתיד להחשב לאחד מאלבומיו המורכבים והמוערכים של בואי.
טרו ג'קסון

עלילה

הסדרה מספרת את סיפורה של טרו ג'קסון, נערה בת 15 המתעניינת באופנה ומועסקת לתפקיד הסמנכ"לית החדשה של חברה בשם מד סטייל. טרו וחבריה לולו וריאן עוברים חוויות במשרד לצד אמנדה מקס אוסקר ורבים אחרים.
מרגוט קלאוזנר

ביוגרפיה

קלאוזנר נולדה בברלין לדורה ויוליוס קלאוזנר. בצעירותה הייתה פעילה בחוג ידידי הבימה בברלין. ב-1926 עלתה לארץ ישראל, וב-1928 העלתה ארצה את תיאטרון הבימה. בשנים 1932 עד 1936 שימשה כמנהלת האדמיניסטרטיבית של התיאטרון.
בעלה הראשון היה יעקב רוזנר. לאחר שנים ספורות מרגוט התגרשה ממנו והתחתנה עם יהושע ברנדשטטר

בשנת 1933 הקימו בני הזוג את "אורים", חברת להפקת סרטים. באותה שנה הפיקו את סרטם הראשון "לחיים חדשים" (The Land of Promise), בשיתוף קרן היסוד. הבמאי והעורך היה יהודה להמן. הסרט זכה בפרס בפסטיבל הסרטים בוונציה ב-1935. הפקות נוספות של חברת "אורים" היו "עבודה" (1935), "אדמה" (1947), ו"קללה לברכה" (1950) בבימויו של הלמר לרסקי.
בשנת 1949 הקימה קלאוזנר עם בעלה, יהושע ברנדשטטר, את אולפני ההסרטה הרצליה, שיצרו הפקות רבות ואבני דרך בקולנוע ישראלי, ושל תוכניות טלוויזיה רבות. האולפנים גם שימשו להפקות בינלאומיות, בין השאר
עזרה בהפקת סרט של הזמר האמריקאי ג'וני קאש ואורסון ולס בישראל.
היא הייתה בעלת חברת "מועדים" למחזות מקוריים שהביאה לבמת התיאטרון הישראלי את המחזה "שלמה המלך ושלמי הסנדלר". היא ייסדה את האגודה הישראלית לפאראפסיכולוגיה והייתה מחלוצי תרבות העידן החדש בישראל. "ובראש ובראשונה את תחום התקשורת והתקשורים עם המתים, הספיריטואליזם".
קלאוזנר הייתה מראשי תנועת הידידות ישראל-ברית המועצות שפעלה בישראל בשנות השישים, אשר פעלה לקידום קשרי התרבות והכלכלה בין שתי המדינות.
מרגוט קלאוזנר נפטרה מהתקף לב בביתה בהרצליה.
ביתה של קלאוזנר הוסב לאולפן הפקות והוא משמש כיום את התוכנית הבוקר של קשת.

חיים אישיים

קלאוזנר הייתה נשואה פעמיים. בעלה הראשון היה יעקב רוזנר. בתם היא ד"ר מרים שפילמן אשר הקימה את השירות הפסיכולוגי החינוכי בהרצליה. בעלה השני היה יהושע ברנדשטטר. בנם הוא עמוס מוקדי.
בניין הכוח

בישראל

בכוחות היבשה של ישראל עוסקת זרוע היבשה בבניין הכוח, כאשר לה כפופים מפקדות חיליות המתמחים בתחומי החיל שלהן ובראש כל מפקדה עומד קצין חיל ראשי בדרגת תת-אלוף. בחיל האוויר הישראלי מוטלת משימת בניין הכוח על להק ראש המטה; בחיל הים הישראלי מוטלת המשימה על מספן המטה. חיילות האוויר והים מופקדים גם על הפעלת הכוח, ואילו בכוחות היבשה הפעלת הכוח היא בידי הפיקודים המרחביים.
עבור קהילת המודיעין הישראלית בניין הכוח בתקופה זו מאופיין בשינוי מהיר של הסביבה: ריבוי זירות וארגונים (בהם ארגוני טרור ומדינות שאין גבול משותף עמן), יכולות כריית מידע אזרחיות, והתפתחות טכנולוגית מואצת בתחום המזעור, הרובוטיקה והסייבר.